MS «Deutschland»

MS «Deutschland» (også kjent som MS «World Odyssey» fra september til april hvert år) er et Bahamas-registrert cruiseskip. Skipet ble sjøsatt i 1998, og var frem til 2015 eid av det tyske rederiet Peter Deilmann Cruises.

Den tyske TV-serien Das Traumschiff (Drømmeskipet), som tilsvarer den amerikanske serien The Love Boat (norsk tittel: Kjærlighetsskipet), ble innspilt ombord i «Deutschland».

I 2000 ble 100 passasjerer ombord i Air France Flight 4590, en chartret flygning til New York City med Concorde drept da flyet styrtet under avgang i Paris. Disse skulle på et 16-dagers cruise med  «Deutschland» til Sør-Amerika.

23. mai 2010 mens skipet lå til kai i Eidfjord i Hardanger brøt det ut brann i maskinrommet. 607 passasjerer ble evakuert, og brannslukking ble iverksatt ved å bruke branndører og CO2.Aftenposten: Brann i cruiseskip slukket (publisert 23. mai 2010) Besøkt 6. april 2015

1. januar 2015 ble det åpnet konkurs i Peter Deilmann Cruises, som eide «Deutschland»Reimer Rechtsanwälte: Aktuelle Informationen zum Insolvenzverfahren (tysk)  Besøkt 6. april 2015, og 24. mars kunngjorde bobestyreren at skipet var solgt til det USA-baserte rederiet Absolute Nevada.Reimer Rechtsanwälte: US-Unternehmen kauft die MS Deutschland (publisert 24. mars 2015)  Besøkt 6. april 2015 Skipet har vært siden 2015 brukt som skoleskip, og ble omdøpt MS «World Odyssey».

Siden 2015 leies skipet ut til Phoenix Reisen fra april til september hvert år, hvor hun seiler som cruiseskip under sitt opprinnelige navn MS «Deutschland». Dermed seiler skipet under to navn; et for vinteren og et for sommeren.

 Referanser 

 Kilder 
 Schiffe in Hamburg: M/S Deutschland (1998) Besøkt 6. april 2015

 Eksterne lenker 


 Bilder fra MS Deutschland
 Peter Deilmann Cruises
 Video av MS Deutschland i Cape Cod Canal

Kategori:Cruiseskip
Kategori:Skip fra 1998
Kategori:1998 i Tyskland
Kategori:Skip bygget i Tyskland
Kategori:Artikler i sjøfart-prosjektet